مرا سعودية منقبة بانت في مقطع فيديو وهي طالع ليها الدم من مسؤولين محليين مقضاوش ليها غراضها. الفيديو دار البوز وشد التراند في تويتر، وناضت الحيحة من طرف الناس لي ضد النقاب على شركة “نايك” لأن السيدة بانت وهي لابسة الماركة العالمية. وفي الوقت لي السيدة كتشكي وتغوت باش تاخد حقها، تعارضو معاها رافضي فكرة النقاب ووجهو اتهامات للشركة العالمية بكونها كتعاون العيالات باش يخبيو وجههم ويتقمعو. الشركة لي دارت أول حجاب رياضي في 2017، مجاوباتش على الانتقادات الموجهة ضدها، وماين انقسام بين لي قال أن nike ولات كتصوب النقاب وبين لي أكد أن الأمر كيتعلق غير بنقاب وثوب ماشي أصلي. 
نايضة حيحة على شركة “Nike” بعدما بانت مرا دايرة الخيمار لابسة لامارك العالمية